Як лічыць выхавальнік Тамара Бурак, каб дзіця выканала простае на першы позірк заданне – скажам, расказала вершык Дзеду Марозу, – даводзіцца нямала патрэніраваць непаслухмяны язычок. У групе з цяжкімі парушэннямі маўлення робяць усё магчымае, каб дабіцца замацавання кожнага гуку. Большасць заданняў выконваецца падчас гульні. А яшчэ – праз дабрыню сэрцаў да кожнага дзіцяці.